CELEX: 32012R0803
Language: sl
Date: 2012-09-07 00:00:00
Title: Izvedbena uredba Komisije (EU) št. 803/2012 z dne 7. septembra 2012 o stosedeminsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

8.9.2012   
            
            
               SL
            
            
               Uradni list Evropske unije
            
            
               L 244/5
            
         IZVEDBENA UREDBA KOMISIJE (EU) št. 803/2012
   z dne 7. septembra 2012
   o stosedeminsedemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), in zlasti člena 7(1)(a) in člena 7a(5) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 28. avgusta 2012 sklenil črtati dve fizični osebi s seznama oseb, skupin in subjektov, za katere velja zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. septembra 2012
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      pod naslovom „Fizične osebe“ se črtata naslednja vnosa:
      
                  (a)
               
               
                  
                     „Lotfi Ben Abdul Hamid Ben Ali Al-Rihani (tudi a) Lofti ben Abdul Hamid ben Ali al-Rihani, b) Abderrahmane). Datum rojstva: 1. 7. 1977. Kraj rojstva: Tunis, Tunizija. Državljanstvo: tunizijsko. Potni list št.: L886177 (tunizijski potni list, izdan 14. 12. 1998, prenehal veljati 13. 12. 2003). Drugi podatki: ime matere: Habibah al- Sahrawi. Datum uvrstitve iz člena 2a(4)(b): 12. 11. 2003.“
                  
               
            
                  (b)
               
               
                  
                     „Ahmed El Bouhali (tudi Abu Katada). Naslov: Rue Essadr El Aadam 43, Larache, Maroko. Datum rojstva: 31. 5. 1963. Kraj rojstva: Ould Yahia, Sidi Kacem, Maroko. Državljanstvo: maroško. Nacionalna identifikacijska št.: G 0151108 (maroška osebna izkaznica, izdana 4. marca 1982 v Larache, Maroko). Drugi podatki: a) italijanska davčna številka LBHHMD63E31Z330M; b) ime očeta: Mohamed Mohamed; c) ime matere: Sfia Sellam; d) domnevno umrl v Afganistanu. Datum uvrstitve iz člena 2a(4)(b): 29. 7. 2005.“